पाएं अपने शहर की ताज़ा ख़बरें और फ्री ई-पेपरडाउनलोड करें
कांग्रेस प्रवक्ता धनंजय सिंह ठाकुर ने कहा कि भाजपा नेताओं को छत्तीसगढ़ में अफवाह फैलाने और गाल बजाने के अलावा काेई दूसरा काम नहीं आता। राज्य की सीमा पार करते ही उनकी बोलती बंद हो जाती है। ठाकुर ने कहा कि सत्ता विमुख होने के बाद भाजपा नेताओं और संगठन प्रमुखों की मानसिक दशा ठीक नहीं है।
भाजपा को अपने पितृ संगठन से अफवाह और झूठ बोलने की ट्रेनिंग मिलती है, जिसे वे बखूबी निर्वहन करते हैं। सांसद सुनील सोनी ने एम्स में इलाज करा रहे एक समुदाय विशेष के युवा को लेकर भावनाएं भड़काने वाला बयान दिया था, जिसका एम्स प्रशासन ने खंडन किया था।
इसी तरह रेमडेसिविर की कीमत को लेकर झूठ का भी पर्दाफाश हो चुका है। ठाकुर ने कहा कि मूणत को पता होना चाहिए अंत्योदय राशनकार्ड के हितग्राहियों में सभी वर्ग, जाति, धर्म, समुदाय के आर्थिक रूप से पिछड़े लोग आते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn